CELEX: 52008PC0883
Language: lt
Date: 2008-12-22
Title: Pasiūlymas Tarybos sprendimas kuriuo nustatoma Bendrijos pozicija Pasaulio prekybos organizacijos Generalinėje taryboje dėl Juodkalnijos stojimo į Pasaulio prekybos organizaciją

Svarbus teisinis pranešimas

|

52008PC0883

Pasiūlymas Tarybos sprendimas kuriuo nustatoma Bendrijos pozicija Pasaulio prekybos organizacijos Generalinėje taryboje dėl Juodkalnijos stojimo į Pasaulio prekybos organizaciją  /* KOM/2008/0883 galutinis */  

	[pic] | EUROPOS BENDRIJŲ KOMISIJA |Briuselis, 22.12.2008KOM(2008) 883 galutinisPasiūlymasTARYBOS SPRENDIMASkuriuo nustatoma Bendrijos pozicija Pasaulio prekybos organizacijos Generalinėje taryboje dėl Juodkalnijos stojimo į Pasaulio prekybos organizaciją(pateikta Komisijos)AIŠKINAMASIS MEMORANDUMASPAGRINDINIAI FAKTAI1. Pasaulio prekybos organizacijos (PPO) narės ir Juodkalnija pasiekė baigiamąjį derybų dėl Juodkalnijos stojimo į šią organizaciją sąlygų etapą. Derybos, prasidėjusios 2004 m. gruodžio mėn. Juodkalnijai pateikus prašymą prisijungti prie PPO, truko 4 metus. Kad ES galėtų oficialiai pritarti Juodkalnijos stojimui į PPO, Taryba turi priimti sprendimą, kuriuo patvirtintų Juodkalnijos stojimo sąlygas. Toliau pateikiama stojimo sąlygų santrauka.2. ES ir Juodkalnijos dvišaliai prekybos prekėmis ir paslaugomis įsipareigojimai išdėstyti susitarime dėl lengvatinio prekybos režimo, kuris yra 2007 m. spalio 15 d. pasirašyto Stabilizacijos ir asociacijos susitarimo (SAS) dalis. Prekybai skirta susitarimo dalis (laikinasis susitarimas) taikoma nuo 2008 m. sausio 1 d. Juodkalnija taip pat yra galima šalis kandidatė į ES.IŠVADOS DĖL PRAMONĖS IR ŽEMĖS ŪKIO PREKIŲ3. Juodkalnijos tarifų sąrašas atitinka ES tarifų struktūrą 2007 m. SS 8 ženklų klasifikacijoje, tačiau išreikštas 10 ženklų. Visos tarifų eilutės bus apribotos. Visi tarifai išreikšti ad valorem . Bendras paprastas taikomų muito normų vidurkis – 4,19 %. Bendras paprastas pradinių apribotųjų normų (toliau – PAN) vidurkis – 5,04 %. Bendras paprastas galutinių apribotųjų normų (toliau – GAN) vidurkis – 4,92 %. Visuose sektoriuose vidutinės apribotosios normos yra mažesnės nei 10 %. Sektoriai, kuriuose šios normos didžiausios, yra popieriaus, odos ir kailio (22 %) bei žuvies (30 %). Visos kitos tarifų eilutės yra mažesnio lygio arba 15 %. 131 tarifų eilutės GAN skiriasi nuo PAN. Įgyvendinimo laikotarpiai – atitinkamai 4 ir 5 metai. Juodkalnija dalyvaus visuose sektorių susitarimuose, išskyrus kelias labai jautrias tarifų eilutes (popieriaus, plieno).4. Žemės ūkio prekėms taikomi muitai – 12,08 %, o vidutinis PAN – 20,97 %, kuris bus sumažintas iki 17,65 %. Žemės ūkio sektoriaus tarifų eilučių įgyvendinimo laikotarpis – atitinkamai 4 ir 5 metai. Didžiausios normos (60 %) taikomos sviestui.IŠVADOS DĖL PASLAUGŲ5. Juodkalnija įsipareigoja sudaryti sąlygas užsienio paslaugų teikėjų patekimui į jos rinką bei vietos ir užsienio paslaugų teikėjų konkurencijai iš esmės visuose sektoriuose ir pasektoriuose – tai bus naudinga tiek Juodkalnijos ekonomikai, tiek ES. Užsienio paslaugų teikėjams nebus taikomi jokie kiekybiniai ar diskriminaciniai apribojimai tokiuose pagrindiniuose paslaugų sektoriuose, kaip antai:-  profesinės paslaugos;-  didžioji dalis verslo paslaugų;-  pašto ir kurjerių paslaugos (atitinka EB sąrašą);-  telekomunikacijų paslaugos;-  statybos paslaugos;-  platinimo paslaugos;-  švietimo paslaugos;-  aplinkos apsaugos paslaugos;-  daugybė finansinių paslaugų (kai kuriems pasektoriams nustatytas pereinamasis laikotarpis);-  turizmo paslaugos ir-  dalis transporto paslaugų.6. Juodkalnija neprisiima įsipareigojimų tik keliuose sektoriuose: socialinių paslaugų ir transporto paslaugų (vidaus vandens kelių transporto, kosminio transporto, dalies oro ir geležinkelių transporto bei vamzdynų transporto). Juodkalnija taip pat neprisiima jokių įsipareigojimų garso ir vaizdo paslaugų sektoriuje. Juodkalnija tarpvalstybiniam medicininių ir stomatologinių paslaugų, veterinarinių paslaugų ir akušerių, slaugytojų bei pagalbinio medicinos personalo teikiamų paslaugų, patalpų valymo paslaugų, fotografijos paslaugų ir pakavimo paslaugų teikimui toliau taikys apribojimus. Draudimo paslaugų sektoriuje Juodkalnija tarpvalstybiniam draudimo paslaugų teikimui toliau taikys apribojimus, panašius į kitų PPO narių taikomus apribojimus, o steigti tiesioginius filialus leis tik nuo 2012 m.ĮSIPAREIGOJIMAI PAGAL PROTOKOLĄ7. Baigiamajame daugiašaliame stojimo proceso etape PPO narės siekė bendrai užtikrinti, kad Juodkalnijos prekybos įstatymai ir institucijos iš esmės atitiktų PPO taisykles ir susitarimus, šias nuostatas išdėstydamos Stojimo protokole ir Darbo grupės ataskaitoje. ES ypač svarbūs šie klausimai:Prekybos teisės8. Juodkalnijoje registruoti užsienio piliečiai turi teisę užsiimti importu ir eksportu tokiomis pačiomis sąlygomis kaip ir vietos piliečiai. Nuo įstojimo į PPO dienos Juodkalnija užtikrins, kad su importuojamomis ir eksportuojamomis prekėmis susiję įstatymai ir kiti teisės aktai bei jų įgyvendinimas visiškai atitiktų PPO įsipareigojimus.Importo licencijavimo sistema9. Juodkalnija suderino importo licencijavimo tvarką su PPO taisyklėmis, įskaitant Susitarimą dėl importo licencijos išdavimo tvarkos. Juodkalnija įsipareigojo administruoti ir taikyti tarifines kvotas bei tarifo netaikymą pagal PPO sutartį ir Susitarimą dėl importo licencijos išdavimo tvarkos.Su prekyba susijusio investavimo priemonės10. Nuo įstojimo į PPO dienos Juodkalnija iš visų PPO narių importuojamoms prekėms ir šalyje pagamintoms prekėms taikys nediskriminuojančias investavimo taisykles, atitinkančias PPO sutartį, įskaitant Susitarimą dėl su prekyba susijusių investicinių priemonių. Juodkalnija priėmė inter alia naują įstatymą dėl tabako, kuriuo panaikintas reikalavimas, pagal kurį kiekvienas gamintojas turi nupirkti tam tikrą kiekį šalyje perdirbto tabako.Intelektinės nuosavybės teisės11. Juodkalnija tam tikrais atvejais leidžia geografines nuorodas naudoti kartu su ankstesniais prekės ženklais pagal TRIPS susitarimo 17 straipsnį. Be to, Juodkalnija PPO narių nacionaliniams subjektams suteikia tokią pačią teisių į geografines nuorodas apsaugą, kokia buvo teikiama Juodkalnijos nacionaliniams subjektams. Kalbant apie duomenų apsaugą, Juodkalnija užtikrina vaistų ir agrochemikalų apsaugą. Intelektinės nuosavybės teisių įgyvendinimo užtikrinimo srityje Juodkalnija įgyvendino išsamias taisykles, į kurias taip pat įtrauktos TRIPS reikalavimą atitinkančios specialios priemonės pasienyje.Sanitarinės ir fitosanitarinės (SFS) priemonės12. Šiuo metu Juodkalnija neturi nė vieno informacijos centro, tačiau įgyvendindama SFS susitarimą 2008 m. sausio mėn. ji priėmė reglamentą dėl pranešimo apie SFS priemones tvarkos. Informacijos centras bus atsakingas už informacijos teikimą, inter alia apie Juodkalnijos narystę PPO ir dalyvavimą tarptautinėse sanitarijos ir fitosanitarijos organizacijose, įskaitant „Codex Alimentarius“, Tarptautinį epizootijų biurą, Tarptautinę augalų apsaugos konvenciją ir bet kurią SFS priemonę, priimtą ar pasiūlytą jos teritorijoje.REKOMENDACIJA13. Pateikdama Tarybai tvirtinti Juodkalnijos stojimo į PPO sąlygas, Komisija išreiškia nuomonę, kad tai yra ne tik darnus, bet ir plataus masto rinkos atvėrimo įsipareigojimų rinkinys, kuris bus labai naudingas tiek Juodkalnijai, tiek jos PPO prekybos partnerėms.PasiūlymasTARYBOS SPRENDIMASkuriuo nustatoma Bendrijos pozicija Pasaulio prekybos organizacijos Generalinėje taryboje dėl Juodkalnijos stojimo į Pasaulio prekybos organizacijąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnio 1 ir 5 dalis kartu su 300 straipsnio 2 dalies antrąja pastraipa,atsižvelgdama į Komisijos pasiūlymą,kadangi:(1) 2004 m. gruodžio 10 d. Juodkalnijos vyriausybė pateikė prašymą prisijungti prie Pasaulio prekybos organizacijos (toliau – PPO) steigimo sutarties pagal tos sutarties XII straipsnį.(2) Siekiant susitarti dėl Juodkalnijai ir visoms PPO narėms priimtinų stojimo sąlygų, 2005 m. vasario 15 d. įsteigta Juodkalnijos stojimo į PPO darbo grupė.(3) 2008 m. balandžio mėn. Europos Bendrijų vardu Komisija ir Juodkalnija baigė dvišales derybas dėl prekybos prekėmis ir paslaugomis.(4) Tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariai plėtrai Juodkalnijoje.(5) Todėl šis Stojimo protokolas turėtų būti patvirtintas.(6) PPO steigimo sutarties XII straipsnyje nustatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje numatoma, kad kai nevyksta Ministrų konferencijos susirinkimai, jos funkcijas vykdo Generalinė taryba.(7) Todėl būtina nustatyti poziciją, kurios Bendrija laikysis Generalinėje taryboje,NUSPRENDĖ:Vienintelis straipsnis1. Pozicija, kurios Bendrija laikysis PPO Generalinėje taryboje dėl Juodkalnijos stojimo į PPO, yra pritarti stojimui.2. Šią poziciją Bendrijos vardu pateikia Komisija.Priimta Briuselyje […]Tarybos varduPirmininkas […]